CELEX: 32009R1055
Language: da
Date: 2009-11-05 00:00:00
Title: Kommissionens forordning (EF) nr. 1055/2009 af 5. november 2009 om ændring af forordning (EF) nr. 951/2006 om gennemførelsesbestemmelser til Rådets forordning (EF) nr. 318/2006, for så vidt angår handel med tredjelande inden for sukkersektoren

6.11.2009   
            
            
               DA
            
            
               Den Europæiske Unions Tidende
            
            
               L 290/64
            
         
      KOMMISSIONENS FORORDNING (EF) Nr. 1055/2009
   af 5. november 2009
   om ændring af forordning (EF) nr. 951/2006 om gennemførelsesbestemmelser til Rådets forordning (EF) nr. 318/2006, for så vidt angår handel med tredjelande inden for sukkersektoren
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 85 og artikel 161, stk. 3, sammenholdt med artikel 4, og
   ud fra følgende betragtninger:
   
               (1)
            
            
               Kommissionens forordning (EF) nr. 951/2006 (2) fastsætter gennemførelsesbestemmelser for eksport af sukker, der er fremstillet uden for kvote.
            
         
               (2)
            
            
               For at sikre, at Fællesskabets erhvervsdrivende kan forsyne deres eksportmarkeder med sukker eller isoglucose, der er fremstillet uden for kvote, i hele produktionsåret, bør det præciseres, at sukker eller isoglucose, der er fremstillet inden for kvote, midlertidigt, når markedsbetingelserne gør det nødvendigt, sælges som produktion uden for kvote. Denne ligestillingsordning bør også gælde, når producenterne af kvotesukker eller -isoglucose og af sukker eller isoglucose, der er fremstillet uden for kvote, befinder sig i forskellige medlemsstater.
            
         
               (3)
            
            
               Af hensyn til retssikkerheden og ligebehandlingen af erhvervsdrivende i hver enkelt medlemsstat bør det præciseres, at sukker eller isoglucose, der er fremstillet uden for kvote og eksporteret inden for den kvantitative grænse, der er fastsat for et givet produktionsår, ikke nødvendigvis skal være fremstillet i samme produktionsår.
            
         
               (4)
            
            
               Ifølge artikel 7b, stk. 3, i forordning (EF) nr. 951/2006 kan der indgives eksportlicensansøgninger hver uge fra mandag til fredag fra den dato, hvor den forordning, der fastsætter den kvantitative grænse i henhold til artikel 12, litra d), i Rådets forordning (EF) nr. 318/2006 (3) (erstattet af artikel 61, stk. 1, litra d), i forordning (EF) nr. 1234/2007), træder i kraft, indtil udstedelsen af licenser suspenderes i overensstemmelse med artikel 7e i forordning (EF) nr. 951/2006. Det bør præcisere, at når den forordning, der fastsætter den kvantitative grænse, anvendes på en anden dato end dens ikrafttrædelsesdato, kan ansøgningerne om eksportlicenser indgives fra den dato, hvor nævnte forordning finder anvendelse.
            
         
               (5)
            
            
               Ifølge artikel 7b, stk. 4, i forordning (EF) nr. 951/2006 må hver ansøger kun indgive én ansøgning om eksportlicens om ugen. Den mængde, der ansøges om pr. eksportlicens, må ikke overstige 20 000 tons for sukker og 5 000 tons for isoglucose. Erfaringerne viser, at den ugentlige maksimumsgrænse, der er fastsat for sukker, ikke er tilstrækkelig, og derfor bør den angivne mængde forhøjes.
            
         
               (6)
            
            
               I henhold til artikel 8a i forordning (EF) nr. 951/2006 er eksportlicenser udstedt for sukker eller isoglucose, der er fremstillet uden for kvote, gyldige fra den faktiske udstedelsesdato til den 30. september i det produktionsår, som eksportlicensen er udstedt for. Producenter, der ansøger om licens ved udgangen af produktionsåret, bør have tilstrækkelig tid til at eksportere deres produktion. Derfor bør eksportlicensernes gyldighedsperiode forlænges indtil udgangen af den femte måned efter udstedelsesdatoen. I betragtning af at disse nye bestemmelser offentliggøres efter starten på produktionsåret 2009/10, bør der fastsættes særlige bestemmelser for eksportlicenser udstedt i nævnte produktionsår.
            
         
               (7)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —
            
         UDSTEDT FØLGENDE FORORDNING:
   Artikel 1
   I forordning (EF) nr. 951/2006 foretages følgende ændringer:
   
               1)
            
            
               I kapitel IIa tilføjes følgende artikel 4d og 4e:
               »Artikel 4d
               Ligestilling
               Sukker eller isoglucose, der er fremstillet inden for kvote, kan ligestilles med produktion uden for kvote. Hvis kvoteproduktionen anvendes ligestillet med produktion uden for kvote, kan den derfor eksporteres i henhold til bestemmelserne i artikel 61, stk. 1, litra d), i Rådets forordning (EF) nr. 1234/2007 (4). Denne ligestillingsordning gælder også, hvis producenter af sukker eller isoglucose inden for og uden for kvote befinder sig i forskellige medlemsstater.
               Artikel 4e
               Produktionsår
               Sukker eller isoglucose, der eksporteres under licenser, der er udstedt under overholdelse af den kvantitative grænse, der omhandles i artikel 61, stk. 1, litra d), i forordning (EF) nr. 1234/2007, kan fremstilles i et andet produktionsår end det, hvori eksportlicensen anvendes.
            
         
               2)
            
            
               Artikel 7b, stk. 3 og 4, affattes således:
               »3.   Der kan indgives eksportlicensansøgninger hver uge fra mandag til fredag fra den dato, hvor den forordning, der fastsætter den kvantitative grænse i henhold til artikel 61, stk. 1, litra d), i forordning (EF) nr. 1234/2007, finder anvendelse, indtil udstedelsen af licenser suspenderes i overensstemmelse med artikel 7e i nærværende forordning.
               4.   Hver ansøger må kun indgive én ansøgning om eksportlicens om ugen. Den mængde, der ansøges om pr. eksportlicens, må ikke overstige 50 000 tons sukker eller 5 000 tons isoglucose.«
            
         
               3)
            
            
               Artikel 8a affattes således:
               »Artikel 8a
               Hvornår eksportlicenser for eksport uden for kvote er gyldige
               Uanset artikel 5 i nærværende forordning er eksportlicenser, der er udstedt inden for den kvantitative grænse, der er fastsat i henhold til artikel 61, stk. 1, litra d), i forordning (EF) nr. 1234/2007, gyldige således:
               
                           a)
                        
                        
                           Licenser udstedt mellem den 1. oktober 2009 og den 31. marts 2010 er gyldige indtil den 30. september 2010.
                        
                     
                           b)
                        
                        
                           Licenser udstedt fra og med den 1. april 2010 er gyldige fra udstedelsesdagen og indtil udgangen af den femte efterfølgende måned.«
                        
                     
         Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Dog anvendes artikel 1, nr. 1, fra den 1. oktober 2009.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 5. november 2009.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EUT L 299 af 16.11.2007, s. 1.
   
      (2)  EUT L 178 af 1.7.2006, s. 24.
   
      (3)  EUT L 58 af 28.2.2006, s. 1.
   
      (4)  EUT L 299 af 16.11.2007, s. 1.«